CELEX: 32002R1948
Language: hu
Date: 2002-10-31 00:00:00
Title: A Bizottság 1948/2002/EK rendelete (2002. október 31.) a rizsre nyújtott export-visszatérítések pályázati rendszerének alkalmazására vonatkozó részletes szabályok megállapításáról szóló 584/75/EGK rendelet módosításáról

Avis juridique important

|

32002R1948

Official Journal L 299 , 01/11/2002 P. 0018 - 0018

A BIZOTTSÁG 1948/2002/EK RENDELETE(2002. október 31.)a rizsre nyújtott export-visszatérítések pályázati rendszerének alkalmazására vonatkozó részletes szabályok megállapításáról szóló 584/75/EGK rendelet módosításárólAZ EURÓPAI KÖZÖSSÉGEK BIZOTTSÁGA,tekintettel az Európai Közösséget létrehozó szerződésre,tekintettel a legutóbb a 411/2002/EK rendelettel[1] módosított, a rizs piacának közös szervezéséről szóló, 1995. december 22-i 3072/95/EK tanácsi rendeletre[2] és különösen annak 13. cikke (15) bekezdésére,mivel:(1) Az előző értékesítési évek során nyert tapasztalatok azt mutatták, hogy a legutóbb a 299/95/EK rendelettel[3] módosított, a rizsre nyújtott export-visszatérítések pályázati rendszerének alkalmazására vonatkozó részletes szabályok megállapításáról szóló, 1975. március 6-i 584/75/EGK bizottsági rendeletet[4] módosítani kell.(2) A névtelenség megőrzése mellett, a pályázókat számmal kell azonosítani annak megfigyelhetővé tétele céljából, hogy közülük melyik és milyen szinteken nyújtott be egynél több pályázatot.(3) Az odaítélt mennyiségek pontosabb kezelése érdekében egy - a maximális visszatérítés szintjén benyújtott pályázatokra megítélt mennyiségekre vonatkozó - együtthatóról kell rendelkezni, ugyanakkor a résztvevők számára pedig lehetővé kell tenni egy olyan minimális mennyiség meghatározását, amely alatt pályázatuk be nem nyújtottnak tekintendő.(4) A Gabonapiaci Irányítóbizottság az elnöke által kitűzött határidőn belül nem nyilvánított véleményt,ELFOGADTA EZT A RENDELETET:1. cikkAz 584/75/EGK rendelet a következőképpen módosul:1. a 2. cikk (2) bekezdése a következő szöveggel egészül ki:"és adott esetbene) azon helyzetekben, amikor a Bizottság az 5. cikkel összhangban pályázott mennyiségek odaítélésére együtthatót (minimális mennyiséget) határoz meg, és az odaítélt mennyiség elmarad a minimális mennyiségtől, a pályázatot be nem nyújtottnak kell tekinteni.";2. A 4. cikk (2) bekezdése helyébe a következő szöveg lép:"(2) A pályázók minden egyes heti pályázati felhívásnál egyéni számot kapnak. A számok kiosztása minden egyes alkalommal véletlenszerűen és függetlenül történik. A pályázatokat az azokat benyújtó pályázók számával azonosítják, és azokról késedelem nélkül tájékoztatják a Bizottságot.";3. Az 5. cikk (2) bekezdése a következő mondattal egészül ki:"A maximális visszatérítés szintjén benyújtott pályázatok esetében a maximális visszatérítés meghatározását a pályázott mennyiségek odaítélésére vonatkozó együttható meghatározása kísérheti. Ez utóbbi meghatározását az (1) bekezdésben említett eljárással összhangban fogadják el.";4. a 7. cikk a következő szöveggel egészül ki:"c) a pályázatot a 2. cikk értelmében be nem nyújtottnak kell tekinteni;d) a Bizottság odaítélési együtthatót határoz meg. A felszabaduló tétel megfelel az el nem fogadott mennyiségnek."2. cikkEz a rendelet az Európai Közösségek Hivatalos Lapjában való kihirdetését követő harmadik napon lép hatályba.Ez a rendelet teljes egészében kötelező és közvetlenül alkalmazandó valamennyi tagállamban.Kelt Brüsszelben, 2002. október 31-én.a Bizottság részérőlFranz FISCHLERa Bizottság tagja[1] HL L 62., 2002.3.5., 27. o.[2] HL L 329., 1995.12.30., 18. o.[3] HL L 35., 1995.2.15., 8. o.[4] HL L 61., 1975.3.7., 25. o.